Nú standa yfir framkvæmdir við lengingu á norðurgarði hafnarinnar í Rifi . Verður garðurinn lengur að Töskuvita eða um 500 metra að sögn Björns Arnalds hafnarstjóra Snæfellsbæjar . “ Auk þessarar lengingar erum við að setja nýjan sandfangara sem verður á móti Töskuvita og verður hann 300 metra langur , ” bætir Björn við . Björn segir ennfremur að efnið í þetta verk sé tekið úr námu hafnarinnar sem er fyrir ofan Rif og að efnismagnið sé 100 þúsund fermetrar . Áætluð verklok við norðurgarðinn er 31. desember á þessu ári , en verklokum við sandfangarann er 1. mars á næsta ári . Björn segir að kostnaður samkvæmt útboði hljóði upp á 116 milljónir króna í þennan hluta verksins en það er fyrirtækið Nettur ehf. sem sér um þessar framkvæmdir .